P6_TA(2005)0044

Ühenduse kalanduskontolli agentuur *

Euroopa Parlamendi õigusloomega seotud resolutsioon nõukogu määruse ettepaneku kohta, millega luuakse ühenduse kalanduskontrolli agentuur ja muudetakse määrust (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem (KOM(2004)0289 - C6-0021/2004 - 2004/0108(CNS))

(Nõuandemenetlus)

Euroopa Parlament,

- võttes arvesse komisjoni ettepanekut nõukogule (KOM(2004)0289) [1];

- võttes arvesse EÜ asutamislepingu artiklit 37, mille alusel nõukogu konsulteeris parlamendiga (C6-0021/2004);

- võttes arvesse oma kodukorra artiklit 51;

- võttes arvesse kalanduskomisjoni raportit ja eelarvekomisjoni arvamust (A6-0022/2005);

1. kiidab komisjoni ettepaneku muudetud kujul heaks;

2. palub Euroopa Komisjonil oma ettepanekut vastavalt muuta, järgides EÜ asutamislepingu artikli 250 lõiget 2;

3. palub nõukogul parlamenti informeerida, kui nõukogu kavatseb kõrvale kalduda parlamendi poolt heaks kiidetud tekstist;

4. palub nõukogul parlamendiga uuesti konsulteerida, kui nõukogu kavatseb komisjoni ettepanekut oluliselt muuta;

5. teeb oma presidendile ülesandeks edastada parlamendi seisukoht nõukogule ja Euroopa Komisjonile.

KOMISJONI ETTEPANEK | PARLAMENDI MUUDATUSETTEPANEKUD |

Muudatusettepanek 1

PÕHJENDUS 2

2) Nende kohustuste täitmiseks tuleb liikmesriikidel koordineerida ühenduse kalalaevade tegevuse kontrollimist ja inspekteerimist ühenduse ning rahvusvahelistes vetes, arvestades seejuures eriti ühenduse piirkondlike kalandusorganisatsioonidega ja kolmandate riikidega sõlmitud lepingutega seonduvaid kohustusi. | 2) Nende kohustuste täitmiseks tuleb liikmesriikidel koordineerida ühenduse kalalaevade tegevuse kontrollimist ja inspekteerimist ühenduse, rahvusvahelistes ja kolmandate riikide vetes, kellega ühendus on sõlminud kalanduskokkuleppe, mille hulka kuulub ka kokkulepe jõustamise kohta, arvestades seejuures eriti ühenduse piirkondlike kalandusorganisatsioonidega ja kolmandate riikidega sõlmitud lepingutega seonduvaid kohustusi. |

Muudatusettepanek 2

PÕHJENDUS 3

3) Nimetatud koostöö peab kontrolli- ja inspekteerimisalase tegevuse koordineerimise kaudu kaasa aitama vee-elusressursside säästvale kasutamisele ja tagama selle ekspluateerimisega seotud kalandussektorile võrdsed tingimused, kahandades nõnda konkurentsimoonutusi. | 3) Selline koostöö peaks kontrollimis- ja inspekteerimistegevuse kooskõlastamise kaudu aitama kaasa vee-elusressursside säästvale kasutamisele ja selles kasutamises osalevale kalandussektorile võrdse mänguruumi tagamisele, minimeerides nõnda konkurentsi moonutamist, eelkõige sellist, mis tuleneb illegaalsest, teatamata ja reguleerimata kalandustegevusest. Sellise koostöö eesmärk peaks ühtlasi olema luua tingimused, mille raames saavad liikmesriigid täita oma kohustusi võimalikult kulutasuvalt. |

Muudatusettepanek 3

PÕHJENDUS 16

16) Komisjon ja liikmesriigid peaksid olema esindatud haldusnõukogus, mille ülesandeks oleks tagada agentuuri korrektne ja tulemuslik toimimine. | 16) Komisjon, liikmesriigid ja kalandussektor peaksid olema esindatud haldusnõukogus, mille ülesandeks oleks tagada agentuuri korrektne ja tulemuslik toimimine. |

Muudatusettepanek 4

PÕHJENDUS 18

18) Haldusnõukogu hääletamiskorra juures tuleks arvestada liikmesriikide ja komisjoni huvitatust agentuuri tulemuslikust toimimisest. Kohane on ette näha haldusnõukogu koosseisus kohad ka piiratud arvule kalandussektori hääleõiguseta esindajatele. | 18) Haldusnõukogu hääletamiskorra juures tuleks arvestada liikmesriikide, komisjoni ja kalandussektori huvitatust agentuuri tulemuslikust toimimisest. |

Muudatusettepanek 5

ARTIKKEL 1 LÕIGE 1 A (uus)

| Agentuur annab liikmesriikidele ja komisjonile ühise kalanduspoliitika eeskirjade korrektseks rakendamiseks vajalikku tehnilist ja teaduslikku abi, sealhulgas tööohutuse ja töötervishoiu aspektide osas. |

Muudatusettepanek 6

ARTIKKEL 2 SISSEJUHATUS

Agentuuripoolne tegevuse koordineerimine hõlmab kalapüügitegevuse inspekteerimist ja kontrollimist kuni kalatoodete esimese müügipunktini ja see toimub | Agentuuripoolne tegevuse koordineerimine hõlmab kalapüügitegevuse inspekteerimist ja kontrollimist - sealhulgas kalatoodete import, transport ja müük, kuni kõigi seesuguste toodete esimese müügipunktini ja see toimub |

Muudatusettepanek 7

ARTIKLI 2 PUNKT C

c)ühenduse kalalaevade poolt ühenduse vetest väljaspool. | c)ühenduse kalalaevade poolt ühenduse vetest väljaspool, sealhulgas kolmandate riikide vetes, kellega ühendus on sõlminud kalanduskokkuleppe, mille hulka kuulub ka kokkulepe jõustamise kohta. |

Muudatusettepanek 8

ARTIKLI 2 PUNKT C A (uus)

| c a)kolmandates riikides registreeritud laevade poolt, kelle kalastamistegevus on illegaalne, teatamata või reguleerimata. |

Muudatusettepanek 9

ARTIKLI 2 PUNKT C B (uus)

| c b)kolmandate riikide territooriumil, kui inspekteerimisteenistuste vahel on sõlmitud kahepoolsed koostöökokkulepped või piirkondlike kalandusorganisatsioonide raames. |

Muudatusettepanek 10

ARTIKLI 4 PUNKT B A (uus)

| b a)koordineerida illegaalse, teatamata ja reguleerimata kalastamise vastu võitlemise operatsioone kooskõlas ühenduse eeskirjadega; |

Muudatusettepanek 11

ARTIKLI 4 PUNKT D A (uus)

| d a)abistada liikmesriike ja komisjoni ühise kalanduspoliitika rakendamise ühtlustamisel Euroopa Liidus; |

Muudatusettepanek 12

ARTIKLI 4 PUNKT D B (uus)

| d b)koordineerida riiklike ametiasutuste tegevust, pidades silmas agentuuri jaoks vajalike põhiandmete kogumist; |

Muudatusettepanek 13

ARTIKLI 4 PUNKT D C (uus)

| d c)töötada koos liikmesriikide ja komisjoniga tehnilise kontrolli ning inspektsiooniviiside uurimisel ja arendamisel; |

Muudatusettepanek 14

ARTIKLI 4 PUNKT D D (uus)

| d d)anda teavet ühise kalanduspoliitika kontrolli ja inspektsioonimeetmete rakendatavuse ja kulutasuvuse kohta. |

Muudatusettepanek 15

ARTIKKEL 7

Liikmesriikide palvel võib agentuur osutada neile kontrolli ja inspekteerimisega seotud lepingulisi teenuseid seoses nende ühenduse ja/või rahvusvahelistes vetes teostatavast kalapüügist tulenevate kohustustega. Nimetatud teenused on näiteks kontrolli- ja inspekteerimisaluste prahtimine, opereerimine ja mehitamine ning vaatlejate eraldamine koos asjaosaliste liikmesriikidega teostatavateks ühisoperatsioonideks. | Nende palvel võib agentuur osutada liikmesriikidele ja komisjonile kontrolli ja inspekteerimisega seotud lepingulisi teenuseid seoses liikmesriikide ühenduse ja/või rahvusvahelistes vetes teostatavast kalapüügist tulenevate kohustustega. Nimetatud teenused on näiteks kontrolli- ja inspekteerimisaluste prahtimine, opereerimine ja mehitamine ning vaatlejate eraldamine koos asjaosaliste liikmesriikidega teostatavateks ühisoperatsioonideks. |

Muudatusettepanek 16

ARTIKLI 8 PUNKT A

a)koostab ja arendab edasi liikmesriikide kalandusinspektorite juhendajate koolitamise tuumikõppekava ja võib korraldada neile inspektoritele täiendavaid koolituskursuseid ning seminare; | a)loob koolituskeskuse ja koostab ja arendab edasi liikmesriikide kalandusinspektorite juhendajate koolitamise tuumikõppekava ja võib korraldada neile inspektoritele seminare; |

Muudatusettepanek 18

ARTIKKEL 14

Agentuur viib igal aastal läbi kõigi ühiskasutuskavade tulemuslikkuse hindamise ning analüüsib olemasolevate andmete põhjal, kas valitseb oht, et kalapüügitegevus ei ole rakendatavate kaitseja kontrollimeetmetega kooskõlas. Tulemused edastatakse koheselt komisjonile. | Agentuur viib igal aastal läbi kõigi ühiskasutuskavade tulemuslikkuse hindamise ning analüüsib olemasolevate andmete põhjal, kas valitseb oht, et kalapüügitegevus ei ole rakendatavate kaitseja kontrollimeetmetega kooskõlas. Tulemused edastatakse koheselt Euroopa Parlamendile, komisjonile, liikmesriikidele ning kalanduse ja akvakultuuri nõuandekomiteele (ACFA). |

Muudatusettepanek 19

ARTIKLI 17 LÕIGE 1

1. Komisjon, agentuur ja liikmesriikide pädevad asutused edastavad üksteisele nende käsutuses olevat asjakohast teavet ühenduse piires ja rahvusvahelistel vetel teostatava kontrolli ja inspekteerimise kohta. | 1. Komisjon, agentuur, liikmesriikide pädevad asutused ja nende kolmandate riikide pädevad asutused, kellega ühendus on sõlminud kalanduskokkuleppe, mille hulka kuulub ka kokkulepe jõustamise kohta, edastavad üksteisele nende käsutuses olevat asjakohast teavet ühenduse piires ja rahvusvahelistel vetel teostatava kontrolli ja inspekteerimise kohta. |

Muudatusettepanek 20

ARTIKLI 19 LÕIGE 4

4. Agentuur asub Hispaanias [...]. | 4. Agentuur asub Vigos, Hispaanias. |

Muudatusettepanek 21

ARTIKKEL 19 LÕIGE 4 A (uus)

| 4 a) Asukohariik võib agentuuri käivitamist toetada, eelkõige hoonete, ehitusplatside ja infrastruktuuriga. |

Muudatusettepanek 22

ARTIKLI 24 LÕIKE 2 PUNKTI C ALALÕIK 1

c)võtab komisjoni ja liikmesriikide arvamust arvestades iga aasta 31. oktoobriks vastu agentuuri järgmise aasta tööprogrammi ning edastab selle Euroopa Parlamendile, nõukogule, komisjonile ja liikmesriikidele; | c)võtab komisjoni ja liikmesriikide arvamust arvestades iga aasta 31. oktoobriks vastu agentuuri järgmise aasta tööprogrammi ning edastab selle Euroopa Parlamendile, nõukogule, komisjonile, liikmesriikidele ja ACFAle; |

Muudatusettepanek 23

ARTIKLI 25 LÕIKE 1 ALALÕIK 1

1. Haldusnõukogusse kuulub üks esindaja igast liikmesriigist, kelle laevad on seotud mere-elusressurssidega seonduva kalapüügitegevusega, neli komisjoni esindajat ja neli komisjoni poolt määratud hääleõiguseta kalandussektori esindajat. | 1. Haldusnõukogusse kuulub üks esindaja igast liikmesriigist, kelle laevad on seotud mere-elusressurssidega seonduva kalapüügitegevusega, neli komisjoni esindajat ja neli ACFA poolt määratud kalandussektori esindajat. |

Muudatusettepanek 24

ARTIKLI 25 LÕIGE 2

2. Kõik liikmesriigid ja komisjon määravad haldusnõukogusse oma esindajad, samuti määravad asendajad, kes asendavad haldusnõukogu liiget tema äraolekul. | 2. Kõik liikmesriigid, komisjon ja ACFA määravad haldusnõukogusse oma esindajad, samuti määravad asendajad, kes asendavad haldusnõukogu liiget tema äraolekul. |

Muudatusettepanek 25

ARTIKLI 27 LÕIGE 3

3. Haldusnõukogu korralised koosolekud toimuvad kord aastas. Lisaks tuleb nõukogu kokku eesistuja kutsel, komisjoni või ühe kolmandiku haldusnõukogus esindatud liikmesriikide nõudmisel. | 3. Haldusnõukogu korralised koosolekud toimuvad kord aastas. Lisaks tuleb nõukogu kokku eesistuja kutsel, komisjoni, ühe kolmandiku haldusnõukogus esindatud liikmesriikide või tööstuse esindajate enamuse nõudmisel. |

Muudatusettepanek 26

ARTIKLI 27 LÕIGE 4

4. Konfidentsiaalse küsimuse või huvide konflikti korral võib haldusnõukogu võtta vastu otsuse arutada konkreetseid päevakorraküsimusi ilma komisjoni poolt kalandussektori esindajatena nõukogusse määratud liikmete juuresolekuta. Töökorraga võidakse kehtestada antud sätte rakendamiseks täpsemad eeskirjad. | kustutatud |

Muudatusettepanek 27

ARTIKLI 28 LÕIKE 2 ALALÕIK 1

2. Kõigil liikmesriikide poolt määratud nõukogu liikmetel on üks hääl. Komisjoni poolt määratud liikmetel on kokku kümme häält. Agentuuri tegevdirektor ei osale hääletamisel. | 2. Kõigil liikmetel on üks hääl, välja arvatud komisjoni esindavad liikmed, kellel on kokku kümme häält. Agentuuri tegevdirektor ei osale hääletamisel. |

Muudatusettepanek 28

ARTIKLI 29 LÕIGE 1

1. Komisjoni poolt kalandussektori esindajatena nõukogusse määratud liikmed esitavad kohustuste deklaratsiooni ja huvide deklaratsiooni, näidates, et neil puuduvad huvid, mis võivad nende sõltumatust ohustada või siis tuues välja kõik otsesed või kaudsed huvid, mida võidakse pidada nende sõltumatust ohustavateks. Nimetatud deklaratsioonid esitatakse kirjalikult kord aastas. | 1. Nõukogu liikmed esitavad kohustuste deklaratsiooni ja huvide deklaratsiooni, näidates, et neil puuduvad huvid, mis võivad nende sõltumatust ohustada või siis tuues välja kõik otsesed või kaudsed huvid, mida võidakse pidada nende sõltumatust ohustavateks. Nimetatud deklaratsioonid esitatakse kirjalikult kord aastas. |

Muudatusettepanek 29

ARTIKLI 29 LÕIGE 2

2. Komisjoni poolt kalandussektori esindajateks määratud nõukogu liikmed deklareerivad igal koosolekul kõik oma huvid, mida võidakse mõne päevakorrapunktiga seoses lugeda ohuks nende sõltumatusele. | 2. Nõukogu liikmed deklareerivad igal koosolekul kõik oma huvid, mida võidakse mõne päevakorrapunktiga seoses lugeda ohuks nende sõltumatusele, ja neil ei ole õigust selliste päevakorraküsimuste üle hääletada. |

Muudatusettepanek 30

ARTIKLI 30 LÕIKE 3 PUNKT G A (uus)

| g a)ta annab igal aastal Euroopa Parlamendile aru agentuuri tegevuse ja toimimise kohta. |

Muudatusettepanek 31

ARTIKLI 31 LÕIGE 1

1. Tegevdirektori nimetab tema võimete ja vastavate dokumenteeritud kalanduspoliitika-alaste kogemuste põhjal ametisse haldusnõukogu kolme kandidaadi seast, keda komisjon on valikumenetluse järel välja pakkunud. Kandideerimistaotluste saamiseks avaldatakse teade vakantsest ametikohast eelnevalt Euroopa Liidu Teatajas ja mujal. | 1. Tegevdirektori nimetab tema võimete ja vastavate dokumenteeritud ühise kalanduspoliitika- ning kalanduskontrollija inspekteerimise-alaste kogemuste põhjal ametisse haldusnõukogu kolme kandidaadi seast, keda komisjon on valikumenetluse järel välja pakkunud. Kandideerimistaotluste saamiseks avaldatakse teade vakantsest ametikohast eelnevalt Euroopa Liidu Teatajas ja mujal. |

Muudatusettepanek 32

ARTIKLI 31 LÕIGE 3

3. Haldusnõukogul on õigus komisjoni ettepanekul tegevdirektorit vallandada. | 3. Haldusnõukogul on õigus liikme ettepanekul tegevdirektorit vallandada. Otsus langetatakse kahe kolmandiku liikmete nõusolekul. |

Muudatusettepanek 33

ARTIKLI 39 LÕIGE 1

1. Haldusnõukogu korraldab käesoleva määruse täitmise hindamise sõltumatu väljaspoolse hindaja poolt [viie] aasta jooksul alates päevast, mil agentuur alustab oma ülesannete täitmist, ja edaspidi kord iga viie aasta tagant. Komisjon võimaldab agentuuril kasutada mistahes teavet, mida agentuur peab hindamise jaoks vajalikuks. | 1. Haldusnõukogu korraldab käesoleva määruse täitmise hindamise sõltumatu väljaspoolse hindaja poolt [kolme] aasta jooksul alates päevast, mil agentuur alustab oma ülesannete täitmist, ja edaspidi kord iga viie aasta tagant. Komisjon võimaldab agentuuril kasutada mistahes teavet, mida agentuur peab hindamise jaoks vajalikuks. |

Muudatusettepanek 34

ARTIKKEL 41Artikli 34 c lõike 1 alalõik 1 (määrus (EMÜ) nr 2847/93)

1. Vastavalt 20. detsembri 2002. aasta määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta) artikli 30 lõikega 2 kehtestatud menetlusele ja asjaosaliste liikmesriikidega kooskõlastatult määrab komisjon, millistele kahe või enama liikmesriigiga seotud kalastuspiirkondadele kehtestatakse konkreetsed kontrolli- ja inspekteerimisprogrammid ja nende programmide rakendamise tingimused. | 1. Komisjon, keda abistab 20. detsembri 2002. aasta ühisele kalanduspoliitikale vastava kalavarude kaitse ja säästva kasutamise kohta käiva määruse (EÜ) nr 2371/2002 artikli 30 lõikega 1 moodustatud kalanduse ja akvakultuuri korralduskomitee ja kes tegutseb nõukogu 28. juuni 1999. aasta otsuse 1999/468/EÜ, millega kehtestatakse komisjoni rakendusvolituste kasutamise menetlused, artiklites 4 ja 7 sätestatud korras ja asjaosaliste liikmesriikidega kooskõlastatult määrab, millistele kahe või enama liikmesriigiga seotud kalastuspiirkondadele kehtestatakse konkreetsed kontrolli- ja inspekteerimisprogrammid ja nende programmide rakendamise tingimused. Otsuse 1999/468/EÜ artikli 4 lõikes 3 sätestatud tähtajaks kehtestatakse 20 tööpäeva. |

[1] ELTs seni avaldamata.

[2] EÜT L 184, 17.7.1999, lk 23..

--------------------------------------------------